Kosketuskohta - Charles Stanley
Jaamme ilosanomaa koko maailmaan.
Seuraavaksi: Nuori ja hyödyllinen läpi elämän
Miten pysyä nuorena ja hyödyllisenä koko elämän ajan?
Siitä minä haluan puhua.
Onko sen salaisuus jokin juoma? - Ei.
Joku pilleri? - Ei.
Jokin harjoitus? - Ei.
Mikä se on? Sen haluan kanssasi jakaa.
Avaamme Psalmien kirjan luvusta 92.
Luulen, että Herra antaa meille ajatuksen siitä, -
miten voimme elää nuorena ja hyödyllisenä läpi elämän.
Monet ihmiset haluavat elää kauan.
Jos ei ole hyödyllinen, mitä hyötyä on elää kauan?
Kuinka pysyt hyödyllisenä ja nuorena kaikki elämäsi päivät?
Katsotaan Psalmi 92:13.
Kirjoitukset sanovat: "Vanhurskas viheriöitsee kuin palmupuu, -
hän kasvaa kuin Libanonin setri.
He ovat istutetut Herran huoneeseen, -
he viheriöitsevät meidän Jumalamme kartanoissa.
Vielä vanhuudessaan he tekevät hedelmää, ovat mehevät ja vihannat -
ja julistavat, että Herra on vanhurskas..."
Uskon, että tämä Kirjoitusten kohta on avain -
hyödyllisyyteen missä iässä tahansa.
Huomaat kuinka hän aloittaa tämän sanoen -
"vanhurskas mies", ei siis kuka tahansa.
Vanhurskas viheriöitsee kuin palmupuu.
Vanhurskas tarkoittaa samaa kuin jumalinen.
Ei kuka tahansa, vaan Jumalaa pelkääväinen viheriöitsee.
Se tarkoittaa, että mitään ei puutu.
Hän on kuin palmupuu ja Libanonin setri.
Tässä mainitut palmut ovat yli 15 metrisiä taatelipalmuja.
Taatelipalmu tuottaa hedelmiä, taateleita.
Sen lehtiä käytetään aitoihin, talojen kattoihin ja niin edelleen.
Libanonin setrit voivat kasvaa 35 metriä korkeiksi -
ja 3 metriä paksuiksi. Niiden oksat ovat lähes vaakatasossa.
Tällainen puu on majesteettinen näky.
Hän sanoo: "Vanhurskas viheriöitsee kuin palmupuu, -
hän kasvaa kuin Libanonin setri. He ovat istutetut Herran huoneeseen, -
he viheriöitsevät meidän Jumalamme kartanoissa."
Tämä osoittaa kylläisyyttä ja että jotain suurta tapahtuu.
"Vielä vanhuudessaan he tekevät hedelmää, -
ovat mehevät ja vihannat...".
Ne kasvavat eivätkä vaikuta iäkkäinä vanhoilta, -
ovat mehukkaita ja vehreitä.
Kyseessä on voima, hedelmällisyys ja terveys.
"...ja julistavat, että Herra on vanhurskas...". Kysymys kuuluu:
kuka teistä uskoo Jumalan tahtovan meiltä hyödyllisyyttä läpi elämän?
Minä! - Selvä on. Mutta miten?
Haluan jakaa teille sen, miten uskon sen tulevan todeksi.
Voitte kirjoittaa ylös seuraavat yksinkertaiset lauseet.
Haluan, että sovellatte niitä elämässänne.
Ajatelkaa tätä esitystä enemmän ohjeena kuin saarnana.
Miten voi elää pidempään ja hyödyllisesti.
Lopulta Jumala päättää kuinka kauan elämme.
Kaikkien ei ole tarkoitettu elävän yhtä kauan.
Olet, kuka olet, etkä tiedä milloin kuolet.
Niin kauan kuin elämme, meillä on vastuu kantaa hedelmää.
Joskus ihmettelen, lyhentävätkö jotkut elämäänsä sen vuoksi, -
että he eivät ole hyödyllisiä. Joku sanoo: "Olen nyt 55.
jäljellä on vielä seitsemän vuotta, sitten olen loppu."
Jos puhut kehollesi, että tässä kaikki, se alkaa hajota.
Mielesi lähettää viestin kehollesi, että 7 vuoden päästä olen loppu.
Minkä loppu?
Jumala loi meidät olemaan hedelmällisiä koko elämän ajan.
Olen vakuuttunut, että elämää voi pidentää olemalla hedelmällinen.
Kysymys on siitä, mikä on olennaista, -
että pysyy hyödyllisenä koko elämän ajan.
Olennaisinta on oppimisen jatkaminen.
Kun ei enää opi, ei enää kasva.
Kun lopettaa oppimisen, alkaa tavallaan rappeutua.
Pitää oppia, miten pysyä terveenä. Miten se tapahtuu?
Dieetti, treeni ja lepo on osa sitä.
Emme ole terveitä sattumalta -
vaan opittuamme tärkeitä elämän periaatteita.
Kun jatkamme oppimista, jotain tapahtuu.
Me elämme ajassa, jossa pitää aina oppia.
Kun synnyin vuonna 1932, ei tietääkseni ollut tietokoneita.
Kun katsomme taaksemme, -
näemme paljon asioita, joita meidän on pitänyt oppi, -
joita menneiden sukupolvien ei ole tarvinnut oppi, -
koska niitä ei ollut.
Jos siis tahdot olla hyödyllinen koko elämäsi, jatka oppimista.
Sanoisin, että laiskat aivot ovat ikääntyvät aivot.
Jos et halua oppia, alat taantua.
Oppimisessa on jotain mielenkiintoista ja jännittävää -
riippumatta siitä, kuka ja minkä ikäinen on.
Listan kärjessä on Jumalan Sanan oppiminen, -
monien jakeiden oppiminen.
Jos et voi tehdä enempää, opi tämä: "Jeesus itki."
Jos et opi tätä, tuskin opit mitään.
Ensimmäinen askel koko elämän hyödyllisinä pysymiseen on oppiminen.
Toinen on rakastaminen.
Rakkaus on hyvin tärkeä osa elämää.
5. Mooseksen kirjassa Jumala antaa meille käskyn rakastaa Häntä, -
rakastaa Jumalaa koko sydämestä, mielestä ja voimasta.
Jeesus opetti rakastamaan toisiamme.
Minä uskon, että rakastamisen kokemus on kuin virta.
Rakastaminen on päättymätön ilmaus, joka lähtee sisimmästä.
Jos rakkautta ei ole, -
katkeruus ja viha vahingoittavat ihmisen tunne-elämää.
Jumala teki meidät rakastamaan toisiamme ja Häntä.
Rakkaus on tärkeä tekijä siinä, että pysymme aina nuorina -
ja siinä, että meillä on mieli, joka edesauttaa hyvää terveyttä.
Sitten vielä: Naura!
Mitä tekemistä sillä on hyödyllisyyden kanssa?
Kun ihminen nauraa, jotain tapahtuu hänessä.
Se on kuin virta.
Kun naurat, se usein jatkuu ja jatkuu.
Kun naurat, jotain tapahtuu sinulle.
Silloin kun on naurua, rakkautta ja iloa, -
kehosi vastaa siihen.
Jos olet kireä etkä naura, -
mitä tapahtuu sinun hermostollesi, jos et voi nauraa?
Joku sanoo: Minulla ei ole mille nauraa?
On kyllä, kun vähän ajattelet.
Joskus ei tee mieli nauraa, mutta aina tulisi olla ilo Herrassa.
Kun sinulla on Jeesuksen ilo, sinulla on paljon aihetta nauraa.
Kristityillä on aihetta nauraa, -
jos ajattelemme, mitä hyvää Herra on tehnyt ja tekee elämässämme.
Ikäviä asioitakin tapahtuu, mutta naurun aihettakin on.
Jos et osaa nauraa, sinulla tuskin on monta ystävää.
Kuka haluaa olla aina mörököllin kanssa, joka valittaa kaikesta?
Vaikka kertoisit jotain hyvää, se ei kiinnosta häntä.
Sellainen suhtautuminen vaikuttaa hermostoosi ja kaikkeen muuhun.
Jumala on antanut meille yksinkertaisia asioita.
Kun käytämme niitä, elämme kauemmin.
Kysytkö, voinko sen todistaa? Kyllä, tähän saakka.
Tähän saakka voin todistaa.
Rakastan ystävissäni sitä, että me kiusoittelemme toisiamme jostain.
Tosin ei kaikkien kanssa.
Enimmäkseen nauramme töitä tehdessämme.
Luulen, että nauru vapauttaa hermostoasi.
Sanotko: Ei ole aihetta nauraa.
Tee jotain, pane jotain liikkeelle.
Katso jotain, mikä auttaa sinua nauramaan.
Jotkut ihmiset ovat kankeita, luulevat, että nauraminen on syntiä.
Kristittyjen pitäisi olla onnellisimpia ihmisiä, -
onhan meillä enemmän syytä kiittää.
Sitten on jättäminen. Minkä jättäminen?
Jätä murheet taaksesi.
Älä vedä eilisen murheita tälle päivälle.
Älä raahaa tilanteita, olosuhteita, keskusteluja ja vanhoja tapahtumia.
Minulla on ollut epämiellyttäviä asioita, mutta en muistele niitä.
Pidän siitä, mitä Pietari sanoi 1. Piet. 5. luvun 7. jakeessa.
Hän sanoi: "...ja heittäkää kaikki murheenne hänen päällensä, -
sillä hän pitää teistä huolen".
Jos kannat murheita, kuormia ja sydänsurua, -
heitä ne Herran päälle. Pane ne pois.
On ihmisiä, jotka elävät taustapeilin kanssa.
He voivat aina tuoda esille jotain, ja usein he etsivät myötätuntoa.
Jokaisella meistä on roskaa, mutta se pitää jättää taakse.
Meidän ei tarvitse ajatella sitä.
Jumala ei tahdo, että muistelemme niitä.
Voi tulla tilaisuus todistaa, miten Jumala auttoi niiden läpi, -
mutta emme kanna niitä mukanamme.
Onko menneisyydessäsi jotain, jota kuljetat mukanasi?
Jos on, se hidastaa sinua.
Se vaikuttaa asenteisiisi ja koko tunne-elämääsi.
Uskon sen vaikuttavan terveyteen.
Jumala tahtoo, että jätämme kuormamme.
Jotkut ihmiset muistelevat paljon tapahtuneita asioita.
Se ei ole hyväksi.
Jätä kaikki taaksesi ja ajattele, mitä Jumala tekee elämässäsi.
Taakse jättämisen lisäksi tulee unelmointi.
Mitä tarkoitan? Pitää osata unelmoida.
Ihminen, joka ei tiedä, miten unelmoida, ei nauti kauan elämästä.
Sinun tulee unelmoida tulevaisuudesta lakkaamatta.
Joku sanoo: "Elämäni on tässä; en tiedä mistä unelmoida."
Aloita ajattelemaan sitä. Kyse on asenteesta.
Kukaan ei estä unelmoimasta. Sanotko, ettet voi.
Miksi et luovu tuosta asenteesta ja ala ajatella, mitä voit tehdä.
Ei ole kyse vain myönteisestä asenteesta -
vaan siitä, että olet Jumalan lapsi, eikö niin? - Aamen.
Pyhä Henki asuu sinussa. - Aamen.
Ja kaikki voima asuu sinussa? - Aamen.
Älä siis elä menneessä, miettien, mitä et voi tehdä.
Sinä voit tehdä kaikkea, mitä Jumala kutsuu sinua tekemään.
Älä aliarvioi Jumalaa.
Jos uskot, että Pyhä Henki asuu sinussa, -
että Jumala on sinussa, älä määrittele, mitä Jumala voi tehdä.
Hän voi tehdä sinussa kaiken, mikä on Hänen tahtonsa.
"Se ei ole Jumalan tahto." Mistä tiedät, oletko kysynyt Häneltä?
Minulla on tietokoneellani lauseita, jotka ovat vaikuttaneet minuun.
Laskin ne toissapäivänä, niitä oli 25.
Yksi niistä on: "Olet nuori ja hyödyllinen, -
jos vielä suunnittelet huomista."
Sinun pitäisi kirjoittaa tämä ylös.
"Olet nuori ja hyödyllinen, jos suunnittelet huomista."
Se tarkoittaa, että unelmoit, suunnittelet ja katsot eteenpäin.
Onpa ikäsi mikä tahansa, älä luovuta.
Mieti, mitä haluaisit tehdä, mitä Jumala tahtoisi sinun tekevän.
Jatka unelmointia.
Siten näyttäydy eduksesi. Kysyt mitä varten?
Näytä parhaasi ja anna kaikkesi.
Jos uskot, että näyttäydyt eduksesi, aiot toimia eduksesi.
Naiset, eikö se olekin totta?
Jos uskot hiustesi näyttävän hyvältä, -
sinulla menee hyvin ja näytät hyvältä, toimit toisin.
Näytä ja tee parhaasi ja ole paras.
Seuraavaksi: Jatka toimintaa. Siis jatka työtä.
Eräs minun seminaariopettajani opetti yli 90-vuotiaana.
Pidin hänestä heti alkuun, koska hän jatkoi tekemistä.
Hän ei juossut, vaan käveli hitaasti.
Hän oli hieno, Jumalaa kunnioittava mies.
Hän oli siinä elämänsä pisteessä.
Muistan Bertha Smithin, joka oli Kiinan lähettinä 40 vuotta.
Lähes 100-vuotiaana hänellä oli kalenterissaan puheaikoja -
105-vuotiaaksi saakka. Tiedän, että se on totta.
En kannata eläkkeelle jäämistä, jos se tarkoittaa, ettei tee mitään.
Raamatussa vain papit jäivät eläkkeelle -
aloittaen työn 25- ja lopettaen 50-vuotiaina.
Raamattu ei opeta eläkeiästä vaan hedelmällisestä elämästä, -
joka on jollekin tai jollekulle hyödyllinen.
Siispä jatkamme toimintaa.
Kun sanot mielessäsi:
"Se siitä, minä lähden, ei enää työtä...", -
lähetät kehollesi viestin. Se viesti kuuluu: "Se on tehty.
Minun ei tarvitse toimia kuten ennen."
Se ei ole Jumalasta. Meidän tulee toimia elämän loppuun asti.
Toiminnan jatkaminen on tärkeä osa.
Ajattele: Mitä kauemmin elät, -
sitä suuremmiksi kasvavat usko ja luottamus.
Ne asiat, joita teemme, kehittyvät edelleen.
Siispä jatketaan toimintaa. Seuraavaksi: Jatka nojautumista.
Me nojaudumme Herraan, turvaudumme ja luotamme Häneen.
Hän vastaa rukouksiin ja tarpeisiin. Nojaudumme Häneen lakkaamatta.
Meidän pitäisi joka päivä luottaa Häneen, olla Hänestä riippuvaisia -
ja tunnustaa tarvitsevamme Häntä. Voit sanoa: -
"Nojaudun Sinuun, joka annat viisautta ja ohjauksen elämääni."
Mieleeni tulee tähän liittyvä Raamatun sana.
Psalmissa 37 sanotaan kolme kertaa "...älä huolehdi..." (engl.).
Kristus on meidän uskovien kanssa Pyhässä Hengessä.
Nojaudumme Häneen.
Olemme riippuvaisia Hänestä. Luotamme Häneen.
Sitä Jumala meiltä myös haluaa.
Hän tahtoo, että nojaudumme ja luotamme Häneen.
Hän tahtoo meidän tulevan luokseen tunnustaen, että tarvitsemme Häntä.
Hän tahtoo olla meille kaikkea, mitä tarvitsemme.
Vielä tämä asia: Jatka kuuntelemista.
Tämä on yksi tärkeimmistä: Kuuntele.
Opi kuuntelemaan Jumalaa.
Monet sanovat: "Jumala ei ole sanonut mitään." Kyllä on.
Ehkä et ole kuunnellut tai totellut.
Ehkä Hän ei puhunut sinulle kuultavasti, mutta Hän puhuu meille.
Hän tahtoo, että kuuntelemme Häntä.
Miten saat selville Jumalan tahdon? Kuuntelemalla Häntä.
Miten tehdä vaikea tai helppo päätös? Kuuntelemalla Häntä.
Miten kuulla Häntä? Olemalla hiljaa.
Kuule Hänen Sanaansa ja anna Jumalan puhua sydämeesi.
Luulen, että tärkeintä kristitylle on, että oppii kuuntelemaan Jumalaa -
ja tietää, että Häneltä saa elämään suunnan -
ja varmuuden siitä, mitä tehdä seuraavaksi.
On ehdottoman olennaista oppia kuuntelemaan Häntä, -
että voi elää jumalisesti, hyödyllisesti ja tuottavasti.
Hänen kuunteleminen.
Ehkä tiedät jo jotain, mutta opettele kuuntelemaan Häntä.
Mitä Jumala sanoo, miten Hän antaa suunnan elämääni?
Oppi kuuntelemaan Häntä.
Ollakseni oikealla polulla, kuljen Jumalan tahdossa ja kuuntelen Häntä.
Tehdäkseni viisaita päätöksiä, kuuntelen Häntä.
Jos tahdon hyvät suhteet ihmisiin, kuuntelen Häntä.
Jos tahdon vastustaa kiusausta, kuuntelen Häntä.
Jotta tarpeeni täyttyy, kuuntelen Häntä.
Kysytpä mitä vain, Jumalan kuunteleminen on perusasia.
Jotta pelastut, kuulet Pyhän Hengen tuomion.
Hän näyttää sinulle synnin ja kuoleman ilman Kristusta.
Kuulit Häntä, kun synti tuomitsi ja halusit kuoltuasi taivaaseen.
Kuuntelemme Häntä kaikessa.
Päivämme tulisi alkaa kuullen Häntä: "Herra, puhu sydämeeni. -
Johdata minua tänään, anna tietoisuus ympäristöstäni.
Anna tietoisuus kohtaamistani ihmisistä ja heidän tarpeistaan.
Herra, osoita minulle, mitä minun tulee välttää."
Hänen kuunteleminen on ehdottoman olennaista.
Jos ei kuuntele Häntä, ei voi erottaa henkiä.
Tehdäkö tätä vai tuota? Hänen kuunteleminen.
Miten siis olla hyödyllinen koko elämän ajan?
Hänen kuunteleminen on ehdottoman olennaista.
Mitä tapahtuu? Jos vaikkapa olet naimisissa, -
miten kehität läheistä suhdetta vaimoosi tai mieheesi?
Kuuntelemalla Häntä.
Miten kasvatat lapsiasi?
Kuuntelemalla heitä ja opettamalla heitä kuuntelemaan sinua ja Jumalaa.
Kuunteleminen on olennaista jokaisella elämän alueella.
Jos tahdomme olla hyödyllisiä, tulee meidän oppia kuuntelemaan Jumalaa.
Hän kertoo meille, mitä tehdä ja mitä ei; -
mitä välttää ja mihin pyrkiä. Jumala puhuu aina lapsilleen.
Katsotaan Psalmi 92:13-14:
"Vanhurskas viheriöitsee kuin palmupuu, [taatelipalmu] -
hän kasvaa kuin Libanonin setri.
He ovat istutetut Herran huoneeseen, -
he viheriöitsevät meidän Jumalamme kartanoissa.
Vielä vanhuudessaan he tekevät hedelmää, -
ovat mehevät ja vihannat..." Siis vahvat, hedelmälliset ja terveet.
"...ja julistavat, että Herra on vanhurskas...".
Tänään olen sanonut, että näin uskon sinun pysyvän vahvana, -
mahdollisimman terveenä -
ja hyödyllisenä kaikki elämäsi päivät.
Sillä ei ole merkitystä, missä olet nyt.
Voit aloittaa tänään ja pyytää: -
"Herra Jumala, tee minut tietoiseksi kaikista näistä asenteista, -
koska sitä haluan elämältäni." Se on päätöksesi.
Se alkaa luottamalla Jeesukseen Kristukseen omana Vapahtajana.
Silloin alat oppia oikeaa kuuntelemista.
Jos Jeesus ei ole Vapahtajasi, et ehkä edes yritä sitä, mitä olen puhunut.
Pyydä Herraa Jeesusta antamaan syntisi anteeksi.
Luovuta elämäsi Hänelle ja sano: -
"Herra, haluan elämääni merkityksen joka päivä.
Haluan olla hyödyllinen koko elämän. Näytä minulle millä tavoin."
Luotan siihen, että jos et ole pelastettu, -
olet riittävän viisas tehdäksesi päätöksen tänään.
Jeesus antaa anteeksi kaikki synnit.
Hän vastaanottaa sinut juuri sellaisena.
Jos luotat Häneen Vapahtajanasi, teet tämän listan mukaan.
Elämäsi alkaa muuttua jo tänään, jos sallit Hänen toimia elämässäsi.
Aamen?
Isä, olemme kiitollisia, -
että Sinä olet enemmän kuin halukas antamaan parhaasi.
Rukoilen, että jokainen tämän sanoman kuulija muistaa, -
että kuuntelemalla ja tottelemalla Sinua -
saavuttaa parhaan elämän riippumatta siitä, keitä olemme.
Rakastamme Sinua ja kiitämme kärsivällisyydestäsi, -
ja että johdatat, autat ja huolehdit meistä.
Sinä annat sanoinkuvaamattoman ja ihmeellisen lahjan, ikuisen elämän.
Sanomme: Siunattu olkoon pyhä nimesi, Jeesus. Aamen.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen